Παναχαϊκή Γ.Ε. (πετοσφαίριση ανδρών)

Το τμήμα πετοσφαίρισης της Παναχαϊκής Γ.Ε. είναι από τα παλιότερα ανάλογα τμήματα αθλητικών συλλόγων στην Ελλάδα. Ιδρύθηκε το 1928 και είναι από τα πιο ιστορικά τμήματα του συλλόγου της Παναχαϊκής με εκτενή παρουσία στις εθνικές κατηγορίες. Έχει αγωνιστεί πέντε φορές στην Α΄ Εθνική, το 1937-38 και το 1961-62 κερδίζοντας την άνοδο από το τοπικό πρωτάθλημα, καθώς και τις πιο πρόσφατες περιόδους 2013-14, 2015-16 και 2016-17. Την σεζόν 2024-25 θα επαναλειτουργήσει η ομάδα, η οποία θα συμμετάσχει στην Β εθνική της Ε.Σ.ΠΕ.Π.

Το 2012 τα ηνία της ομάδας τα ανέλαβε η οικογένεια Ρουμελιώτη και στην πορεία αποσπάστηκε από την Ερασιτεχνική Παναχαϊκή Γ.Ε. Έκτοτε η ομάδα ανέβηκε στην Α1 Volley League για την περίοδο 2013-14 όπου κατέλαβε τη 11η θέση και έπεσε κατηγορία για μόλις ένα σετ διαφορά από  την Άρη Θεσσαλονίκης. Την αμέσως επόμενη περίοδο (2014-15) η ομάδα κέρδισε την άνοδο στην Α1 Volley League στην οποία μετέχει με την επίσημη επωνυμία Τ.Α.Α. Παναχαϊκή Πετοσφαίριση 2013.Ανακοίνωση του ΤΑΑ Παναχαϊκή Πετοσφαίριση 2013 volleyleague.gr

 Ιστορία 
Το τμήμα ανδρών από το 1928 που ιδρύθηκε αγωνιζόταν στα τοπικά πρωταθλήματα Πατρών. Στο πανελλήνιο πρωτάθλημα του 1937-38 έδωσε έναν αγώνα όπου έχασε σε αγώνα νοκ άουτ από το Πανεπιστήμιο Αθηνών με 2-1 κι αποκλείστηκε από την συνέχειαΠελοπόννησος, φύλο 21 Αυγούστου 2006, αφιέρωμα στις Πατρινές ομάδες και το πανελλήνιο πρωτάθλημα του 1938, σελίδα 16/32. Την ομάδα αποτελούσαν οι : Χρήστος Σβολόπουλος (προπονητής), Κούρτιος, Καπουράλος, Παπαχριστόπουλος, Παπασπύρου, Γιαννακόπουλος, Δημητρόπουλος, και Χάσκαρης, σημείωση ότι ο μεγαλύτερος ηλικιακά παίκτης ήταν 16 ετώνΠελοπόννησος, φύλο 8 Μαΐου 2013, Η ΕΑΠ, η Παναχαϊκή και το πρωτάθλημα βόλεϊ του 1938 (έρευνα). Στο Πανελλήνιο Πρωτάθλημα του 1962 πήρε μέρος σαν πρωταθλήτρια Πατρών. Συμμετείχε στον Α΄όμιλο όπου κατέλαβε την 4η και τελευταία θέση με 3 ήττες και 0-9 σετΨηφιακό αρχείο Αθλητικής Ηχούς 27/12 με 31/12/1962.

Το 1974-75 ανέβηκε στην Β΄ Εθνική για πρώτη φορά, παραμένοντας δύο χρονιές, το 1976 και το 1977, για να υποβιβαστεί ξανά στο τοπικό. Στην Β΄ Εθνική ανέβηκε ξανά το 1983 αλλά δεν καταφέρνει να παραμείνει κι έπεσε αμέσως. Το 1993 επιστρέφει στις εθνικές κατηγορίες με συμμετοχή στην Γ΄ Εθνική όπου αγωνίστηκε συνεχόμενα μέχρι το 2007 όποτε και κέρδισε την άνοδο στην Β΄ Εθνική. Το 2008 απορρόφησε το τμήμα πετοσφαίρισης του Α.Ο. Παγκρατίου παίρνοντας και την θέση του στην Α2 Εθνική κατηγορία για την αγωνιστική περίοδο 2008-09Πελοπόννησος , φύλο 20 Αυγούστου 2008, σελίδα 26. Την αγωνιστική περίοδο 2009-2010 διεκδίκησε την άνοδο στην Α1 χάνοντας την στην διαδικασία των playoffs.

Την αγωνιστική περίοδο 2012-13 στην Α2 εθνική κέρδισε την πρώτη θέση του Β΄ Ομίλου αήττητη και στο τουρνουά ανόδου κατέκτησε το πρωτάθλημα της Α2 αλλά και την άνοδο στην Α1 Volley LeagueΠρωταθλήτρια η Βασίλισσα παρά την ήττα , Γράφτηκε από την  Mary Samiotou. Στην πρώτη παρουσία της στην Α1 υποβιβάστηκε για να επιστρέψει ξανά στην Α1 την περίοδο 2015-2016 όπου κατέκτησε την 8η θέση. Την αγωνιστική περίοδο 2016-17 η Παναχαϊκή ήρθε 10η και αγωνίστηκε μετά το πέρας της κανονικής περιόδου στα play-out όπου πήρε την 2η θέση και παρέμεινε στην κατηγορία. Η περίοδος 2017-18 ήταν κακή για την ομάδα καθώς τερμάτισε τελευταία (12η) στο Πρωτάθλημα της Α1 και υποβιβάστηκε, δίχως ούτε μια νίκη.

Η διάλυση τον Δεκέμβρη του 2018, με την ομάδα στην Α2’ να αγωνίζεται στον 2ο υπο-όμιλο και μετά από 7 ματς να αποχωρεί, δηλώνοντας αδυναμία να ταξιδέψει στην Σάμο για την αναμέτρηση με τον Κέρκη (σ.σ. στο πλαίσιο της 8ης αγωνιστικής, στις 22/12/18), που υποβίβασε την ομάδα και ταυτόχρονα σήμανε την διάλυση της, αφού ήδη τα τμήματα ακαδημιών του συλλόγου στα αγόρια είχαν διαλυθεί μερικά χρόνια πριν.

Από το 2007-08 έως το 2018 το κλειστό της ΠΓΕ ήταν κατάμεστο με ρεκορ προσελευσης. Τη σεζόν 2024-25 το τμήμα ανασυστάθηκε.ΠΓΕ Βόλεϊ Ανδρών: «ΑΝΑΓΕΝΝΗΣΗ» από τις στάχτες της μετά από 6 χρόνια - pgeole.gr

Συμμετοχές σε εθνικές κατηγορίες

  Aγων. περίοδοςΚατηγορίαΘέση1938 Πανελλήνιο Πρωτάθλημα  1ος Γύρος1962Πανελλήνιο Πρωτάθλημα  4η Α΄ Όμιλος1975-76 Β΄ Εθνική  1976-77 Β΄ Εθνική  1983-84 Β΄ Εθνική  1993-94 Γ΄ Εθνική  1994-95 Γ΄ Εθνική 1995-96 Γ΄ Εθνική 1996-97 Γ΄ Εθνική 1997-98 Γ΄ Εθνική 1998-99 Γ΄ Εθνική 1999-00 Γ΄ Εθνική 2000-01 Γ΄ Εθνική 2001-02 Γ΄ Εθνική 2002-03 Γ΄ Εθνική 2003-04 Γ΄ Εθνική 2004-05 Γ΄ Εθνική 2005-06 Γ΄ Εθνική 2006-07 Γ΄ Εθνική 2007-08 Β΄ Εθνική  2η (Νότος)2008-09 Α2΄ Εθνική  7η2009-10 Α2΄ Εθνική  4η2010-11 Α2΄ Εθνική  5η2011-12 Α2΄ Εθνική  10η2012-13 Α2΄ Εθνική  1η2013-14 Α1΄ Εθνική  11η2014-15 Α2΄ Εθνική  2η2015-16 Α1΄ Εθνική  8η2016-17 Α1΄ Εθνική  10η2017-18 Α1΄ Εθνική  12η2018-19 Α2΄ Εθνική 

 Παραπομπές 

 Παραπομπές 

 Επίσημο ιστολόγιο Παναχαϊκής Γ.Ε.
 Η σελίδα της Παναχαϊκής στην ΕΣΑΠ (archive)

*
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Π.